Aapo Pukk

**Aapo Pukk** (sündinud 3. oktoobril 1962 Tartus) on eesti kunstnik. Tema erialaks on portreekunst.

## Elukäik
Aapo Pukk sündis ja veetis lapsepõlve Tartus Karlova linnaosas, kus ta elas koos emaga 19-ruutmeetrises korteris.

Pukk õppis kaheksa aastat Tartu Pedagoogilise Kooli harjutuskoolis ja hiljem Tartu 10. Keskkoolis. Kunsti õppis ta Tartu Lastekunstikoolis aastatel 1971–1975. 

1980. aastal asus ta õppima Eesti NSV Riiklikku Kunstiinstituuti arhitektuuri eriala, pärast esimest kursust aga vahetas eriala graafika vastu ja sellel erialal lõpetas ka 1986. aastal ülikooli.

Kunstihariduse omandamise kohta on Aapo Pukk öelnud järgmist:

Aastatel 1984–1990 oli Pukk ajakirja Aja Pulss peakunstnik. 1987. aastal oli ta Tallinnfilmi muusikafilmi "Pingul keel" kunstnik-lavastaja. 

Pukk oli Eesti Televisiooni portreesaatesarja "Mõttemaal" (1993–1996) idee autor ja saatejuht. 2002–2003 juhtis ta Raadio 7-s saatesarja "Kunstigalerii". Ta on kujundanud raamatuid ja üle 40 plakati (Teater Estonia, kirjastus Eesti Raamat).

Aapo Pukk on mänginud kõrvalosa ema Teresa elust rääkivas USA filmis "The Letters", mis esilinastus detsembris 2015.Ta on teinud Üleriikliku Kinematograafia Instituudi (Moskvas) kursusetööna režissöörina mängufilmi "Katkemised", mis linastus juulis 1990, ja 1991. aastal dokumentaalfilmi "Supper-Comandos" (mõlema tootja ETF).

## Isiklikku
Tema ema oli kunstnik ja kunstipedagoog Laine Pukk (1935–2022), isa luuletaja ja maalikunstnik Aleksander Suuman (1927–2003).

Aapo Puki esimene abikaasa oli Maire Pukk. Nad abiellusid 1982. aastal, neil on 1984. aastal sündinud poeg Randolf Pukk.

2000. aastal abiellus Aapo Pukk Helge Käärikuga, neil on 2008. aastal sündinud poeg Aaron Norman Pukk.

## Looming
### Portreed

**Tuntud eestlased**

Aapo Pukk on portreteerinud paljusid tuntud eestlasi:
* teadlased: Tartu Ülikooli ja California Ülikooli emeriitprofessor Rein Taagepera, Tartu Ülikooli õigusteaduste professor Heiki Pisuke jt;
* poliitikud: Mart Laar, Marek Strandberg, Toomas Savi, Arnold Rüütel, Siiri Oviir, Vilja Savisaar, Tõnis Lukas, Edgar Savisaar jt;
* kultuuritegelased: dirigent Tiia-Ester Loitme, skulptor Endel Taniloo, kirjanik Leelo Tungal, ooperilauljad Margarita Voites ja Voldemar Kuslap, näitlejad Tõnu Kark, Katrin Karisma ja Elle Kull, lauljad Silvi Vrait ja Hedvig Hanson, baleriin Kaie Kõrb, saksofonist Lembit Saarsalu, eesti tele- ja raadioajakirjanik Reet Linna jt;
* sportlased: jalgrattur Erika Salumäe, rallisõitja Margus Murakas jt.

**Rühmitatud tööd**

* *Toompea piiskopimaja piiskoppide galerii* – Eesti Evangeelse Luterliku Kiriku (EELK) Konsistoorium ja peapiiskopi kantselei asuvad ajaloolises 17. sajandist pärit piiskopimajas Toompeal, mida ilmestab 2002. aastal rajatud ja järjest täienenud Aapo Puki maalitud EELK piiskoppide galerii. Galeriis on leidnud oma koha kõik EELK piiskopid ja peapiiskopid alates esimesest piiskopist Jakob Kukest kuni Andres Põdrani.
* *Pärnu linnapead* – Aapo Pukk on maalinud kokku seitset Pärnu linnapead: Jaan Timuski, Jaak Saarniit, Väino Linde, Jaan Leesment, Hugo Kuusner, Oskar Kask ja Priit Suve.
* *Estonian Business School rektorite galerii* – Aapo Pukk on jäädvustanud lõuendile kokku viis EBS-i rektorit. Esimesena jõudis galeriisse 1994. aastal Ilmar Martensi portree. 1996. aastal lisandus Marshall Fitzgerald. 1997. aastal valmis rektor Madis Habakuke portree. 2005. aastal maalis Pukk rektor Olav Aarnat ning viiendana jõudis galeriisse 2010. aastal Peeter Kross.

**Välismaal tehtud tööd**

2006–2011 elas Pukk Ameerika Ühendriikides Lõuna-Californias, väikelinnas nimega Palos Verdes Estatesi, mis asub Los Angelese külje all. See oli kunstniku jaoks väga viljakas aeg, ta maalis palju kohalikku loodust ja inimesi. Tema Ameerika-perioodi töödest on üks olulisemaid maal "Õde Terrence Landinist".

Soomes maalis Pukk 2008. aastal Helsingi Ülikooli mikrobioloogia professorit Mirja Salkinoja-Saloneni.

## Auhinnad
* 2011 – Honorable Mention (The Portrait Society of America)
* 2011 – Grand Prize (International Artist Magazine)
* 2010 – Certificate of Excellence (The Portrait Society of America)
* 2009 – Honorable Mention (The Portrait Society of America)
* 2009 – Teine koht pastellmaalide kategoorias (The Portrait Society of America)
* 2008 – Neljas koht pea ja õlad kategoorias (The Portrait Society of America)
* 2008 – Honorable Mention (The Portrait Society of America)
* 2008 – Teine koht mitmefiguurilise portree kategoorias (The Portrait Society of America)
* 2008 – Exceptional Merit (The Portrait Society of America)
* 2007 – Parim portfoolio (The Portrait Society of America)
* 2007 – First Honor Award (The Portrait Society of America)
* 2006 – Certificate of Excellence (The Portrait Society of America)
* 2003 – Honorable Mention (Art Renewal Center/ARC, New York)
* 2002 – Finalist (International Artist Magazine)
* 2002 – Certificate of Merit (Ameerika Portreekunstnike Ühing/American Society of Portrait Artists)
* 2001 – Honors Award (The Portrait Society of America)
* 1987 – Esimene koht (ETV muusikavideote konkurss)
* 1986 – Parim plakat (Baltikumi plakatikonkurss)
* 1986 – Peaauhind
* 1983 – Parim foto noorte fotokonkursil "Kaasaegne portree"

## Liikmesus
* Eesti Kunstnike Liit
* Eesti Vabagraafikute Ühendus
* Ameerika Portreekunstiühing PSOA
* California Kunstiühing, USA

### Näitused

**Isikunäitused**
* 2010 "Harmony with Father". Malaga Cove Library, California, USA
* 2009 "Window to Europe". Malaga Cove Library, California, USA
* 2007 "Face to Face". Malaga Cove Library, California, USA
* 2006 "Portreed ja impressioonid". Tallinna Õpetajate Maja
* 2004 "55 portreed". Eesti Rahvusraamatukogu, Tallinn
* 2001 "Kaasaegne portree". Sammas galerii, Tallinn
* 1998 "Portreed ja loodus". Galerii Bla, Jönköping, Rootsi
* 1997 "Valgust värvides". Sammas Galerii, Tallinn
* 1994 "Mõttemaal" – ETV saatesarja portreede näitus. Tallinna raekoda
* 1992 "Portreed ja kompositsioonid". Lillepaviljon, Tallinn

**Grupinäitused**
* 2008–2009 "Concertos in Color". California Kunstiühing, Pasadena, USA
* 2006 "Improvisatsioon 2006". Rahvusvaheline joonistusnäitus, Tallinn
* 2006 "Ekstaas". Graafikanäitus, Tartu Kunstimaja
* 2004, 2005 Eesti Kunstnike Koondis Torontos. Aastanäitus, Kanada
* 2004, 2005 Suurbritannia Kuninglik Portreemaalijate Ühing. London, Inglismaa
* 2004 "Matti Miliuse kogu". Eesti saatkond, Helsingi; Läti Kunstnike Liidu galerii, Riia
* 2002–2003 "Europastello". Provincia di Cuneo, Piemonte, Itaalia; Peterburi, Venemaa
* 2002 "Joonistus 2002". Tallinna Kunstihoone
* 1999 "Auväärsete kaasaegsete portreed". Viljandi Kunstisaal
* 1997 Eesti kunsti aastanäitus. Kunstihoone, Tallinn
* 1996 "Kreeka ja Itaalia reisipildid". Eesti Rahva Muuseum, Tartu
* 1981 Vabariiklik maalinäitus. Tartu Kunstimuuseum. "Ema sinise kübaraga", pastell
* 1978 Noorte kunstnike kevadnäitus. Eesti Kunstimuuseum, Tartu

## Loomingu näiteid

"Natalja sigarimajas".jpeg|Natalja sigarimajas. 2003
"Peeter Kreitzberg".jpeg|Peeter Kreitzberg. 2002
"Los Angeles".jpeg|Los Angeles. 2002
"Autoportree valges särgis".jpeg|Autoportree valges särgis. 2001
"A Man from Venice".jpeg|A Man from Venice. 2001
"Kõnelev vanamees".jpeg|Kõnelev vanamees. 2002
"Tallinna VII Graafikatriennaal Baltikumis".jpeg|Tallinna VII Graafikatriennaal Baltikumis. 2002
"Lawrence McCuest".jpeg|Lawrence McCuest. 2010
"Aaron" (portrait of kneeling toddler by Aapo Pukk).jpg|Aaron. 2011
"Pingu keel".jpeg|Pingu keel. 1987
"Harmony oma isaga".jpeg|Harmonay oma isaga. 2010/2011
"Kelly" (portrait of young woman by Aapo Pukk).jpg|Kelly. 2009
"Autoportree".jpeg|Autoportree. 2008
"Aaron" (portrait of standing toddler by Aapo Pukk).jpg|Aaron. 2008
"Matti Milius".jpeg|Matti Milius. 2008


## Viited

## Välislingid
* "Aapo Pukk pälvis Ameerika Portreekunsti Ühingu auhinna" kultuur.err.ee, 20. jaanuar 2014
* "Aapo Pukk Ameerikas edukas" ERR kultuur, 28. aprill 2014